b'\n_START_ARTICLE_\nBleach (albumi)\n_START_SECTION_\nTietoa albumista\n_START_PARAGRAPH_\nAlbumin on julkaissut Nirvanan ensimm\xc3\xa4inen levy-yhti\xc3\xb6 Sub Pop. Levyn tunnetuin kappale on About a Girl vaikka siit\xc3\xa4 ei tehty viel\xc3\xa4 albumilta Bleach single\xc3\xa4, vaan vasta MTV Unplugged in New York live albumilla. Albumin alkuper\xc3\xa4inen nimi oli Too Many Humans. Nimi Bleach tuli siit\xc3\xa4 kun Kurt Cobain n\xc3\xa4ki Nirvanan ollessa San Franciscossa AIDSin ehk\xc3\xa4isemisjulisteen jossa luki "Bleach Your Works"_NEWLINE_Albumin kappale Downer julkaistiin Bleachin lis\xc3\xa4ksi my\xc3\xb6s yhtyeen kokoelma-albumilla Incesticide vuonna 1992. Albumin kappaleet on sanoittanut suurimmaksi osaksi (tai kokonaan) Nirvanan laulaja / kitaristi Kurt Cobain. Albumin rumpuosuudet soitti suurimmaksi osaksi Nirvanan senaikainen rumpali Chad Channing.\n_START_SECTION_\n\xc3\x84\xc3\xa4nitys\n_START_PARAGRAPH_\nAlbumin kappaleet Floyd the Barber, Paper Cuts, Downer \xc3\xa4\xc3\xa4nitettiin vuonna 1988 Reciprocal Records studiolla Tammikuussa, silloin rumpuja soitti Melvins yhtyeest\xc3\xa4 tuttu Dale Crover. Budjetti silloin oli vain 152.44 dollaria. Loput Bleachin kappaleet \xc3\xa4\xc3\xa4nitettiin Reciprocal Records studiolla Seattlessa, Washingtonissa ja loput rumpuosuudet soitti Chad Channing. Albumin on tuottanut Jack Endino._NEWLINE_Kappaleesta Floyd the Barber piti nauhoittaa tuoreempi versio, mutta yhtyeen t\xc3\xa4ytyi tyyty\xc3\xa4 aikaisempaan versioon, koska Kurt Cobain oli kappaleen nauhoituksissa sekaisin opiaattien ja l\xc3\xa4\xc3\xa4kkeiden vaikutuksista eik\xc3\xa4 saanut laulettua r\xc3\xb6yht\xc3\xa4ilyilt\xc3\xa4\xc3\xa4n.\n_START_SECTION_\nSinglet\n_START_PARAGRAPH_\nAlbumilta julkaistiin my\xc3\xb6s yksi single joka on Love Buzz ja sen B-puolena oli Big Cheese kappale. Kappale on Nirvanan ensimm\xc3\xa4inen julkaisu ja se ilmestyi vuonna 1988, vaikka se julkaistiinkin vuonna 1989 Bleachill\xc3\xa4. Toinen single albumilta oli Blew joka julkaistiin joulukuussa vuonna 1989 ja sen tuotti Tupelo Records. Blew sis\xc3\xa4lsi my\xc3\xb6s Love Buzz, Been a Son ja Stain kappaleet. Stain kappaleen on sanoittanut Kurt Cobainin lis\xc3\xa4ksi my\xc3\xb6s yhtyeen basisti Krist Novoselic.\n_START_SECTION_\nJulkaisut\n_START_PARAGRAPH_\nYhdysvalloissa albumi julkaistiin Sub Popin kautta. Ensimm\xc3\xa4iset 1000 kopiota painettiin valkoiselle vinyylille ja seuraavat 2000 mustalle vinyylille ja loput siniselle vinyylille. Ensimm\xc3\xa4isess\xc3\xa4 3000 kopiossa albumin mukana tuli juliste, jossa oli mukana my\xc3\xb6s yhtyeen sen ajan kakkoskitaristi Jason Everman. Vinyyli julkaisu ei sis\xc3\xa4lt\xc3\xa4nyt kappaleita "Big Cheese" ja "Downer"._NEWLINE_Briteiss\xc3\xa4 albumi julkaistiin Tupelo Records -yhti\xc3\xb6n kautta kes\xc3\xa4ll\xc3\xa4 1989. Ensimm\xc3\xa4iset 3000 kopiota painatettiin valkoiselle vinyylille ja seuraavat 2000 tummanvihre\xc3\xa4lle vinyylille. Loput Tupelon kautta julkaistut vinyylit painettiin mustaksi. Tupelon julkaisu sis\xc3\xa4lsi kappaleet "Big Cheese" ja "Love Buzz" muttei kappaletta "Downer". Australiassa albumi julkaistiin Waterfront Records yhti\xc3\xb6n kautta. Sub Pop julkaisi albumin remasteroidun version vuonna 1992 CD- ja kasettikopioille. Warner Music yhti\xc3\xb6 julkaisi albumin Euroopassa, Australiassa ja Japanissa.'